बांद्रा से झांसी और कानपुर, अहमदाबाद से आगरा और ग्वालियर तथा रतलाम से ग्वालियर और भिंड के लिए 6 स्पेशल ट्रेन
रेलवे ने बांद्रा टर्मिनल से झांसी, बांद्रा टर्मिनल से कानपुर सेंट्रल, अहमदाबाद से आगरा कैंट, अहमदाबाद से ग्वालियर, रतलाम से ग्वालियर और रतलाम से भिंड के लिए 6 अतिरिक्त स्पेशल ट्रेनें चलाने जा रहा है।
वेस्टर्न रेलवे ने यात्रियों की भारी मांग को देखते हुए 6 और अतिरिक्त स्पेशल ट्रेन चलाने का फैसला लिया है। रेलवे ने बांद्रा टर्मिनल से झांसी, बांद्रा टर्मिनल से कानपुर सेंट्रल, अहमदाबाद से आगरा कैंट, अहमदाबाद से ग्वालियर, रतलाम से ग्वालियर और रतलाम से भिंड के लिए 6 अतिरिक्त स्पेशल ट्रेनें चलाने जा रहा है। रेलवे की ओर से चलाई जा रही ये सभी ट्रेनें रोजाना, सप्ताह में 2 दिन, 3 दिन, 4 दिन चलाई जाएंगी। बात करें बांद्रा टर्मिनल से झांसी सप्ताह में 2 बार चलने वाली स्पेशल ट्रेन की बात करें तो ट्रेन संख्या 01104 (मंगलवार, बुधवार) 6 अक्टूबर से 5.10 बजे चलेगी जो अगले दिन 6 बजकर 45 मिनट पर झांसी पहुंचेगी। इसी तरह ट्रेन संख्या 01103 (रविवार, सोमवार) 4 अक्टूबर से झांसी से 16.50 बजे चलेगी और अगले दिन 16.45 बजे बांद्रा टर्मिनल पर पहुंचेगी।  इसी तरह  9 अक्टूबर से बांद्रा टर्मिनल से कानपुर सेंट्रल के लिए चलने वाली साप्ताहिक सुपरफास्ट स्पेशल ट्रेन संख्या 02244 बांद्रा टर्मिनल से 5.10 बजे प्रत्येक शुक्रवार को चलेगी जो अगले दिन 8.35 बजे कानपुर पहुंचेगी। वहीं 7 अक्टूबर से चलने वाली स्पेशल ट्रेन संख्या 02243 कानपुर सेंट्रल से प्रत्येक बुधवार को 18.20 बजे चलेगी जो अगले दिन 23.05 बजे बांद्रा टर्मिनल पर पहुंचेगी। अहमदाबाद और आगरा कैंट के बीच चलने वाली स्पेशल ट्रेन की बात करें तो 4 अक्टूबर से सप्ताह में 4 दिन चलने वाली सुपरफास्ट स्पेशल ट्रेन संख्या 02548 (सोमवार, बुधवार, गुरुवार और रविवार) अहमदाबाद से 16.55 पर चलेगी जो अगले दिन 8.20 बजे आगरा कैंट पहुंचेगी। वहीं सुपरफास्ट स्पेशल ट्रेन संख्या 02547 (सोमवार, मंगलवार, गुरुवार और शुक्रवार) आगरा कैंट से 22.10 बजे चलेगी जो अगले दिन 13.40 बजे पहुंचेगी। सप्ताह में तीन दिन ट्रेन नंबर 02248 कल यानि 3 अक्टूबर से अहमदाबाद से ग्वालियर के बीच चलेगी। ट्रेन नंबर 02247 ग्वालियर से अहमदाबाद के बीच 3 अक्टूबर से चलेगी। सप्ताह में 4 दिन सुपरफास्ट ट्रेन  नंबर 01125  रतलाम से ग्वालियर के बीच 4 अक्टूबर से चलेगी, वहीं ट्रेन नंबर 01126 ग्वालियर से रतलाम 2 अक्टूबर से चल रही है। सप्ताह में 3 दिन सुपरफास्ट ट्रेन नंबर 02125 रतलाम से भिंड के बीच 3 अक्टूबर से चलेगी। वहीं भिंड से रतलाम के बीच ट्रेन नंबर 02126 कल यानि 3 अक्टूबर से चलेगी। स्पेशल ट्रेन संख्या 01104, 01125 और 02548 के लिए बुकिंग 3 अक्टूबर 2020 (शनिवार) से शुरू हो जाएगी वहीं स्पेशल ट्रेन संख्या 02244 के लिए टिकटों की बुकिंग 4 अक्टूबर (रविवार) से शुरू होगी। वहीं ट्रेन संख्या 02125 और 02248 के लिए टिकटों की बुकिंग शुरू हो चुकी है। इन स्पेशल ट्रेनों में टिकट की बुकिंग पीआरएस काउंटर और आईआरसीटीसी की वेबसाइट के जरिए की जा सकती है। चूंकि ये सभी ट्रेनें पूरी तरह रिजर्व्ड होंगी और इनमें बिना कन्फर्म टिकट के यात्री सफर नहीं कर सकेंगे, ऐसे में यात्रियों को इन ट्रेनों में सफर करने के लिए रिजर्वेशन कराना ही होगा।Image Source : INDIA TVWestern Railway Special trains